|  |  |  |
| --- | --- | --- |
| **SUBMĂSURA 16.4 si SUBMĂSURA 16.4a**  **SPRIJIN ACORDAT PENTRU COOPERARE ORIZONTALĂ ŞI VERTICALĂ ÎNTRE ACTORII DIN LANŢUL DE APROVIZIONARE ÎN SECTOARELE AGRICOL ŞI POMICOL** | | |
| **Nr. crt.** | **Principii şi criterii de selecție** | **Punctaj** |
| **P1.** | **Principiul reprezentativității cooperării, respectiv numărul de parteneri implicați** | **Max 10 p** |
| 1.1. Parteneriatul are: |  |
| a) mai mult de 5 membri | 10 p |
| b) intre 3-5 membri | 8 p |
| **P2.** | **Principiul structurii adecvate de parteneriat, pe baza obiectivului proiectului** | **Max 35 p** |
| 2.1. Parteneriatul are în componență:  a) parteneri care la finalizarea proiectului formalizează cooperarea prin constituirea sau dezvoltarea unei forme asociative cu personalitate juridică.  *Forma asociativă rezultată trebuie să desfășoare activități economice pe o perioadă de minimum trei ani de la implementarea proiectului (realizarea efectivă).*  b) entități cu experiență în domeniile cercetării de piață și al promovării produselor agro-alimentare (de exemplu – institute de cercetare de piață, unități de învățământ cu profil economic, ferme de dezvoltare ale unităților CDI și universităților agricole, entități de marketing, entități care au dezvoltat anterior scheme de aprovizionare directă care respectă principiile lanțului scurt de aprovizionare sau care au implementat cu succes alte proiecte în domeniu etc.).  c) autoritati publice , unități scolare, sanitare, de agrement și de alimentație publică, *ONG,* alte entități relevante, pe baza obiectivelor proiectului.  *Punctajul se acordă pe baza Acordului de Cooperare semnat de către parteneri, unde sunt descrise rolul și experiența relevantă fiecărui partener în proiect, în conformitate cu obiectivele proiectului.*  *Punctajul aferent lit. a) se acordă numai dacă angajamentul de formalizare a cooperării se regăsește în Acordul de Cooperare. Nu este obligatoriu ca forma asociativă rezultată să conțină toți partenerii, însă este necesar ca toți fermierii din parteneriat să se regăsească în componența ei.*  *Punctajele acordate în cadrul subcriteriilor a), b) și c) pot fi cumulate în cazul în care se respectă condițiile sus-menționate.* | 12p  12 p  11 p |
| **P3.** | **Principiul valorii adăugate (parteneriatele care produc și comercializează produse cu valoare adăugată mare, care participă la scheme de calitate**  **naționale și europene, produse din sistemele agricole HNV, etc.)** | **Max 25p** |
| 3.1. Parteneriatul comercializează produse ecologice  *Se vor puncta proiectele care propun comercializarea produselor ecologice conform prevederilor OUG 34/2000* *privind produsele agroalimentare ecologice* cu completările și modificările ulterioare.  *În cazul proiectelor care propun investiții destinate produselor ecologice, acestea se vor regăsi în categoria produselor vândute, după finalizarea proiectului, conform previziunilor economice din cadrul Studiului de Fezabilitate/planului de marketing, iar documentele care atestă acest aspect vor fi verificate la finalul primului an de monitorizare. Solicitanţii trebuie să identifice și să prezinte în cadrul Studiului de Fezabilitate/planului de marketing furnizorii de materie primă ecologică/produse ecologice și să demonstreze că, în urma implementării proiectului, se vor obține produse ecologice atestate conform legislaţiei în vigoare, conform angajamentului luat la depunerea Cererii de Finanțare.*  *Cel puțin un produs trebuie să fie ecologic.* | 10 p |
| 3.2. Parteneriatul comercializează produse: |  |
| a) care participă la o schemă de calitate/care sunt certificate în urma unei scheme de calitate  *Pentru produsele alimentare care au obținut recunoașterea la nivel european, proiectele vor fi punctate în urma verificării în bazele de date ale Comisiei Europene e-Ambrosia, în care produsul vizat trebuie să fie menționat ca ”înregistrat” .*  *Pentru produsele alimentare care sunt în curs de recunoaștere la nivel european, se vor puncta proiectele depuse de solicitanți care vizează obținerea produselor alimentare în conformitate cu documentația depusă în vederea înregistrării indicațiilor geografice protejate (IGP) și a denumirilor de origine protejate (DOP) pentru produsele alimentare altele decât vinurile de calitate, cu respectarea prevederilor legislației europene și naționale în vigoare privind sistemele din domeniul calităţii produselor agricole şi alimentare.*  *În plus, solicitanții respectă mențiunile din caietul de sarcini pentru sistemul de calitate vizat, iar produsul este înregistrat în Registrul Sistemelor din Domeniul Calității Protejate Național (RSCPN) – produse alimentare altele decât vinul și este menționat în baza de date e-Ambrosia ca ”depus” sau ”publicat”. La depunerea cererii de finanțare solicitantul se va angaja că, în urma implementării proiectului, va obține un produs care participă la sisteme din domeniul calității recunoscute la nivel european.*  *Proiectele care vizează obținerea unor produse alimentare care sunt în curs de înregistrare și recunoaștere la nivel european pentru înregistrarea denumirii de specialitate tradițională garantată (STG), vor fi punctate în condițiile respectării mențiunilor din caietul de sarcini depus în vederea recunoașterii, a înregistrării în Registrul Sistemelor din Domeniul Calității Protejate Național (RSCPN), și a menționării în baza de date e-Ambrosia ca ”depus” sau ”publicat”. La depunerea cererii de finanțare, solicitantul se va angaja că, în urma implementării proiectului, va obține un produs care participă la sisteme din domeniul calității recunoscute la nivel european.*  *Proiectele care vizează obținerea produselor alimentare care utilizează mențiunea de calitate facultativă ”produs montan”, precum și cele care vizează obținerea unor produse în curs de dobândire a dreptului de utilizare a mențiunii de calitate facultativă ”produs montan” vor fi punctate în condițiile respectării prevederilor Ordinului nr. 52 din 3 martie 2017 privind aprobarea Procedurii de verificare a conformităţii datelor cuprinse în caietul de sarcini în vederea acordării dreptului de utilizare a menţiunii de calitate facultative "produs montan" şi de verificare a respectării legislaţiei europene şi naţionale de către operatorii economici care au obţinut dreptul de utilizare a respectivei menţiuni.*  *Pentru produsele care dețin deja mențiunea de calitate facultativă ”produs montan”, se vor puncta proiectele depuse de solicitanți care vizează obținerea produselor alimentare care se regăsesc în Registrul național al produselor montane publicat pe site-ul* [*www.azm.gov.ro*](http://w.azm.gov.ro)*.*  *Pentru produsele noi, pentru care se dorește obținerea recunoașterii dreptului de utilizare a mențiunii facultative de ”produs montan”, proiectele vor fi punctate pe baza angajamentului din cererea de finanțare că vor obține un produs care participă la sisteme din domeniul calității recunoscute la nivel european (unde este încadrat și produsul montan).Cel puțin unul din tipurile de produse obținute trebuie să dețină mențiunea de calitate facultativă ”produs montan”, iar acesta trebuie să se regăsească în categoria produselor vândute, după finalizarea proiectului, conform previziunilor economice din cadrul Studiului de Fezabilitate/planului de marketing , iar documentele care atestă acest aspect vor fi verificate la finalul primului an de monitorizare.* | 10p |
| b) provenite din exploataţii situate în zone HNV/tradiționale/produse alimentare marcate cu mențiunea rețete consacrate românești/calitate garantată/calitate premium/porc crescut în bunăstare\*)  *Se vor puncta proiectele care comercializează produse provenite din exploatații din UAT HNV (se regăsesc în Lista UAT-urilor eligibile pentru pachetele 1 si 2 aferente măsurii 10 a PNDR – anexa a ghidului solicitantului).*  *Proiectele vor fi punctate în condițiile respectării prevederilor Ordinului nr. 724/1.082/360/2013 privind atestarea produselor tradiţionale cu modificările și completările ulterioare și a angajamentului luat la depunerea cererii de finanțare că, ulterior implementării proiectului se va obține un produs care va fi atestat ca produs tradițional.*  *Cel puțin unul din tipurile de produse obținute trebuie să fie tradițional, iar acesta trebuie să se regăsească în categoria produselor vândute, după finalizarea proiectului, conform previziunilor economice din cadrul Studiului de Fezabilitate/planului de marketing, iar documentele care atestă acest aspect vor fi verificate la finalul primului an de monitorizare.*  *\*Pentru sesiunea 2021, proiectele care prevăd investiții pentru obținerea de produse alimentare marcate cu mențiuni conform schemelor de calitate naționale notificate la Comisia Europeană (rețete consacrate românești, produse de calitate garantată, calitate premium, porc crescut în bunăstare) pot obține punctaj în cadrul criteriului de selecție dacă la momentul lansării sesiunii de depunere proiecte, schemele respective sunt aprobate și publicate în Monitorul Oficial.* | 5 p |
| In toate cazurile de mai sus (criteriile 3.1 si 3.2) punctajul se acorda  *doar dacă cel puțin unul din tipurile de produse comercializate este* produs ecologic/ HNV/ montan/ tradițional/ rețete consacrate românești/calitate garantată/calitate premium,/porc crescut în bunăstare/ scheme de calitate.  Tipurile de produse menționate mai sus (criteriul 3.2) pot fi și ecologice și astfel punctajul maxim obținut de proiect prin criteriul 3.1 se poate cumula cu cel de la criteriul 3.2.  În cazul tuturor produselor de calitate menționate mai sus nu vor fi eligibile cheltuielile aferente certificării. |  |
| **P4.** | **Principiul “piețelor locale” (i.e. distanță geografică mai mică între punctul de producție și punctul de vânzare)** | **Max 25** |
| 4.1. Distanţa dintre exploatația de origine a produsului/produselor și punctul de comercializare se încadrează între:  a) 0-50 km; | 10 p |
| b) 50-75 km; | 3 p |
| *Distanța dintre exploatația de origine a produsului/produselor și punctul de comercializare se calculează prin intermediul GPS.*  *Se va avea în vedere distanța rutieră cea mai scurtă.*  *Dovada încadrării în limitele de km menționate anterior nu este necesară. Distanța va fi verificată de AFIR.*  *În cazul în care una sau mai multe cooperative/grupuri/organizații de producători fac parte din acordul de cooperare, pentru acestea va fi calculată distanța dintre sediul social al formei asociative și locul comercializării.*  *În situația în care există mai multe exploatații de origine a produsului/produselor iar una din locatii se afla la o distanta mai mare de 50 km dar in limita de 75 km proiectul va fi punctat conform pct b), iar in situatia in care una din locatii se afla la o distanta mai mare de 75 de km proiectul nu va fi punctat la acest criteriu.*  *Solicitantul trebuie să se asigure înainte de depunerea proiectului că se încadrează în limitele de mai sus și să menționeze în proiect distanța maximă*  *dintre exploatația de origine a produsului/produselor și punctul de comercializare.* |  |
| 4.2 Proiecte care propun integrarea lanțului scurt cu piața locală  *Se vor puncta proiectele ce propun un plan de marketing ce cuprinde atât componenta de dezvoltare a lanțului scurt cât și componenta de dezvoltare a unei piețe locale.*  Se aplică proiectelor care propun înființarea și dezvoltarea piețelor locale exclusiv prin lanțuri scurte. | 15 p |
| **P5.** | **Principiul accesului la finantare în sensul prioritizării solicitantilor care nu au beneficiat de fonduri europene din PNDR 2014-2020 prin sM 16.4/16.4a și a celor similare eligibile prin sM 19.2** | **Max 5 p** |
| 5.1. Solicitanti care nu au beneficiat de finanțare din fonduri europene prin sM 16.4/16.4a și a celor similare eligibile prin sM 19.2. | **5 p** |
| **TOTAL** | | **100 p** |

**Punctaj minim - 10 puncte**

**Nu se va aplica prag de calitate.**

Detaliile cu privire la modalitatea de aplicare a criteriilor de selecție pot suferi modificări la momentul finalizării ghidului solicitantului și procedurilor în vederea asigurării coerenței și clarității.