|  |  |  |  |  |  |
| --- | --- | --- | --- | --- | --- |
| **Criterii de selecție 4.3 - Investiții pentru dezvoltarea, modernizarea şi adaptarea infrastructurii agricole- componenta drumuri agricole.** | | | | | |
| **Nr. crt.** | | **PRINCIPII/CRITERII DE SELECŢIE** | | **PUNCTAJ** | |
| **P1** | | **Principiul scopului multiplu al obiectivului investițional** | | **Maxim 35 puncte** | |
|  | | **Acces la cât mai mulți agenți economici în domeniul agricol** | | **Maxim 10 puncte** | |
|  | | Se va acorda câte 1 punct pentru fiecare agent economic accesibilizat (de la 1 la 10 agenți).  În cazul accesibilizării a 10 sau mai mulți agenți se va obține punctajul maxim de 10 puncte.  Punctarea acestui criteriu se va face numai dacă acest lucru este prezentat și demonstrat atât în Studiul de Fezabilitate/Documentația de Avizare a Lucrărilor de Intervenții (părți scrise și desenate), cât și în HCL ca obiective deservite de investiție. În planul de amplasare în zonă sau în planul de situație, trebuie marcat amplasamentul agenților economici deserviți de investiție.  Aplicarea acestui criteriu are drept scop accesibilizarea terenurilor agricole exploatate de agenții economici în domeniul agricol.  Se va verifica ca domeniul de activitate să fie agricol prin prezentarea Certificatului constatator eliberat de ONRC al agenților deserviți sau în cazul asociaților agricole înființate conform legii asociaților și fundaților prin extras din registrul special de la judecătorie și respectiv prin actul constitutiv și statutul acestora.  Nu reprezintă condiție deținerea unei construcții pe suprafața agricolă exploatată de agenții economici cu profil agricol, fiind suficiente suprafețele agricole care aparțin exploatațiilor agricole ale agenților economici deserviți de investiție, pentru care se vor prezenta documente care să ateste dreptul de deținere a terenurilor (act de proprietate/folosință, contracte de arendă, etc).  Activitățile agricole sunt producția vegetală și producția animalieră inclusiv activități de servicii aferente agriculturii, vânătorii și alte activități conexe, definite conform codurilor CAEN la secțiunea 01 Agricultură, vânătoare și servicii anexe. | |  | |
| **1.2** | | **Acces la rute alternative/preluarea traficului realizat de mașinile agricole** | | **Maxim 20 puncte** | |
|  | Punctarea acestui criteriu se va face numai dacă acest lucru este prezentat și demonstrat în Studiul de Fezabilitate/Documentația de Avizare a Lucrărilor de Intervenții.  Se acordă punctaj numai dacă prin Studiul de Fezabilitate/Documentația de Avizare a Lucrărilor de Intervenții (piese scrise și desenate) se demonstrează că drumul propus spre finanțare reprezintă o rută alternativă pentru traficul agricol din zonă pe o porțiune de drum național/drum județean (inclusiv cele clasificate și ca drumuri internaționale), conform formulei:  X\*punctaj obținut = (L seg dr N(J) / L.dr.pr ) x 20, în care:  L seg dr N(J) = lungimea segmentelor de drum Național și/sau Județean pentru care se construiește o rută alternativă  L dr.pr.= lungimea totală a drumurilor propuse prin proiect  (maxim 20 puncte)  *Notă: Scorul obținut aplicând formula de mai sus, se va calcula cu trei zecimale.*  În situația în care lungimea drumului național și/sau județean de pe care se preia traficul agricol de către drumul construit prin proiect este mai mare sau egală cu lungimea totală a drumului/drumurilor din proiect se acordă punctajul maxim (20 puncte).  ***ATENȚIE***: La stabilirea punctajului se ia în calcul lungimea totală a drumului/drumurilor propuse prin proiect (întregul/întregile drum/drumuri modernizat/modernizate prin proiect), indiferent dacă din motiv de limitare financiară (atingerea pragului financiar maxim eligibil la nivelul proiectului) costurile pentru realizarea drumului/drumurilor sunt încadrate în buget în categoria costurilor eligibile și neeligibile.  Punctajul pentru acest criteriu în ceea ce privește fiecare rută alternativă prevăzută prin proiect, se acordă dacă sunt respectate următoarele condiții:  • Lungimea drumurilor publice (naționale și județene) de pe care se preia traficul agricol nu poate depăși 150% din lungimea rutei alternative.  • Cel puțin jumătate din lungimea drumului considerat rută alternativă trebuie să fie realizată prin proiect, iar diferența să fie asigurată prin drumuri publice /drumuri agricole modernizate, aflate în inventarul solicitantului sau al altor UAT-uri din vecinătatea sa.  ***ATENȚIE***: Ruta alternativă se poate face și prin alte drumuri publice care trebuie să prezinte cel puțin același nivel de modernizare cu cel propus prin proiect.  Criteriul de selecție 1.2 “Acces la rute alternative/preluarea traficului realizat de mașinile agricole”, poate fi acordat prin calculul cumulat al lungimilor mai multor rute alternative, fără a se intersecta pe aceeași lungime de drum ocolit (internațional/național/județean).  Dacă în SF/DALI nu sunt prezentate toate informațiile care să conducă la posibilitatea aplicării condițiilor și formulelor de mai sus, nu se acordă punctaj.  ***ATENTIE***: Nu se va acorda punctaj la acest criteriu în cazurile în care drumurile publice (naționale și județene) de pe care se preia traficul sunt impracticabile.          ***Obs***: În figurile de mai sus sunt prezentate numai 2 rute alternative pentru traficul agricol. Numărul acestora nu este limitativ în proiectele de investiții depuse pe submăsura 4.3, componenta infrastructura de acces agricolă.  Sintagma „fără a se intersecta pe aceeași lungime de drum ocolit” este folosită în contextul stabilirii lungimii L=LAB+LBC+LCD de drum public (județean/național) de pe care se preia traficul agricol pentru situațiile prezentate în Fig. 1, Fig. 2 și Fig. 3 de la Cazul 2 de mai sus: calculul cumulat al lungimilor mai multor rute alternative, cu intersecție parțială pe aceiași lungime de drum ocolit. |  | |
| **1.3** | | **Investiții care asigură accesul direct la obiective turistice, agroturistice și alți agenți economici non-agricoli** | | **Maxim 5 puncte** | |
|  | | Obiectivele turistice, agroturistice și alți agenți economici non-agricoli vor fi marcate clar în părțile desenate ale Studiului de Fezabilitate/Documentația de Avizare a Lucrărilor de Intervenții.  Absența localizării acestora va duce la neacordarea punctajului.  Sunt punctați alți agenți față de cei pentru care se va acorda punctaj la Criteriul 1.1 – „**Acces la cât mai mulți agenți economici în domeniul agricol”.**  **De asemenea, numărul și denumirea obiectivelor turistice, agroturistice și agenților economici non-agricoli pentru care se acordă punctaj la acest criteriu trebuie să fie menționate în HCL.**  **Se va acorda câte 1 punct pentru fiecare obiectiv/agent non-agricol accesibilizat de drumul pentru care se solicită finanțare prin proiect.**  **Punctul de lucru trebuie să fie specificat în certificatul ONRC al agentului economic non-agricol și materializat pe teren (construcție).**  **Nu se vor puncta construcțiile provizorii conform legislației în vigoare.**  **Obiectivul turistic este definit în Ordonanța Guvernului nr. 58/1998 privind organizarea și desfășurarea activității de turism din România, cu modificările și completările ulterioare.**  **Acordarea punctajului la acest criteriu de selecție pentru obiectivul turistic accesibilizat de drumul agricol din proiect nu este condiționată de prezentarea certificatului ONRC sau de existența unei construcții definitive, ci de menționarea obiectivului turistic în Hotărârea de Consiliu Local și de poziționarea acestuia pe planul de situație prezentat în părțile desenate din SF/DALI.**  **Pentru mai mult de 5 obiective/agenți accesibilizați se acordă punctajul maxim de 5 puncte.** | |  | |
| **P2** | | **Principiul suprafețelor agricole deservite** | | **Maxim 60 puncte** | |
| **2.1** | | **Proiecte pentru căi de acces ce deservesc o suprafață agricolă cât mai mare**  **≥ 650 ha**  **≤ 50 ha** | | **Maxim 60 puncte**  **0 puncte** | |
|  | | Pentru suprafața agricolă deservită mai mică sau egală cu 50 ha, nu se acordă punctaj.  Pentru fiecare 1 ha (întreg) peste 50 ha se vor cumula câte 0,1 puncte, până la punctajul max. de 60 puncte.  Pentru suprafețe mai mari de 650 ha se va acorda punctajul maxim de 60 puncte.  Sunt punctate acele proiecte care deservesc direct o suprafață agricolă delimitată până la o limită fizică. Această limită fizică este considerată un alt drum de exploatare, drum public, pădure, ape, imobile, cale ferată.  Aceleași limite fizice sunt avute în vedere și în cazul drumurilor care accesibilizează o plantație viticolă sau pomicolă.  În cazul în care drumurile propuse spre modernizare accesibilizează o suprafață agricolă deja accesibilizată de un alt drum modernizat prin măsura 125 sau din alte fonduri, nu se va mai puncta suprafața agricolă accesibilizată deja.  Punctarea se va face conform justificării din Studiul de Fezabilitate/Documentația de Avizare a Lucrărilor de Intervenții (piese scrise și piese desenate) și pe baza suprafeței agricole deservite, menționată în hotărârea/ hotărârile consiliului/iilor local/e.  În piesele desenate ale SF/ DALI se vor marca distinct suprafețele deservite. | |  | |
| **P3.** | | **Principiul complementarității cu subprogramul pomicol.** | | **Maxim 5 puncte** | |
| **3.1** | | **Proiecte amplasate în localități identificate în Anexa aferentă Subprogramului Tematic Pomicol** | | **5 puncte** | |
|  | | **Pentru localitățile care nu sunt incluse în Anexa aferentă Subprogramului Tematic Pomicol, nu se acordă punctaj.**  Sunt punctate proiectele implementate în UAT-urile care au minim o specie pomicolă cu nota de favorabilitate naturală sau potențată ≥ 2,00.  Pentru ADI-uri, se va verifica ca o singură comună din cadrul ADI să fie identificată în Anexa aferentă Subprogramului Tematic Pomicol cu minim o specie pomicolă cu nota de favorabilitate naturală sau potențată ≥ 2,00.  Pentru localitățile identificate cu toate speciile pomicole cu nota de favorabilitate naturală sau potențată < 2,00 nu se acordă punctaj. | |  | |
|  | | **Total punctaj** | | **100 puncte** | |

**Punctajul minim – 20 p**

În cazul proiectelor cu același punctaj, departajarea acestora se face descrescător în funcție de raportul dintre suprafața agricolă deservită în ha și lungimea totală în km a drumului/drumurilor de exploatare agricolă proiectat/e, ***în sensul prioritizării celor cu valoarea cea mai mare a raportului exprimată în ha/km.***

Valoarea raportului se va calcula cu trei zecimale.

***În cazul în care punctajele proiectelor sunt identice și au același raport suprafață agricolă deservită/lungime totală drum realizat prin proiect, departajarea acestora se face în funcție de valoarea eligibilă a proiectului, exprimată în euro, în ordine crescătoare.***